Lara Gut-Behrami
D Lara Gut-Behrami (* 27. April 1991 z Sorengo als Lara Gut) isch e Schwyzer Skirännfahreri. Si ghert dr Nationalmannschaft vu Swiss-Ski aa un goht im Riiseslalom, Super-G und ir Abfahrt an Start, ihri grössti Sterki ligt im Super-G. D Gut het bishär acht Medallie bi Wältmaischterschafte un e drü Medallie bi Olympische Winterspiil gwunne. Debi isch si 2021 Weltmeischteri im Super-G un im Riiseslalom worde, sowie 2022 Olympiasigeri im Super-G. Im Alpine Skiwältcup het si 2013/14, 2015/16 un 2020/21 d Super-G-Disziplinewärtig chenne gwinne. In dr Saison 2015/16 het si d Gsamtwärtig im Alpine Skiwältcup gwunne. Anne 2008 isch si mit 17 Johr di bishär jingscht Siigeri vun eme Super-G-Wältcupränne gsii.

Lääbe 
D Gut isch z Comano im Kanton Tessin ufgwachse. Ire Vater Pauli Gut stammt us de Dütschschwiz und isch z Airolo ufgwachse. Iri Mueter Gabriella isch us em Jura, dr Vater vu dr Mueter isch vu Zone bi Brescia IT gsii, d Mueter vu Muura z Liachtaschtaa. D Lara Gut schwätzt Italienisch, Franzesisch, Dytsch un Änglisch, dernäbe au ne weng Spanisch. S Gymnasium het si per Färnstudium gmacht un anne 2014 mit dr Matura abgschlosse. Am 11. Juli 2018 het si dr Fuessballer Valon Behrami ghyrote un sidher het si de Doppelname Gut-Behrami.

Erfolg as Skilaiferi

Olympischi Spiil 
 Sotschi 2014: 3. Abfahrt, 4. Super-G, 9. Riiseslalom
 Pyeongchang 2018: 4. Super-G
 Peking 2022: 1. Super-G, 3. Riiseslalom, 16. Abfahrt

Wältmaischterschafte 
 Val-d’Isère 2009: 2. Abfahrt, 2. Super-Kombination, 7. Super-G
 Garmisch-Partenkirchen 2011: 4. Super-G, 4. Abfahrt, 20. Riiseslalom
 Schladming 2013: 2. Super-G, 7. Riiseslalom, 16. Abfahrt
 Vail/Beaver Creek 2015: 3. Abfahrt, 5. Alpini Kombination, 7. Super-G
 St. Moritz 2017: 3. Super-G
 Åre 2019: 8. Abfahrt, 9. Super-G, 14. Riiseslalom
 Cortina d’Ampezzo 2021: 1. Super-G, 1. Riiseslalom, 3. Abfahrt
 Méribel 2023: 4. Riesenslalom, 6. Super-G, 9. Abfahrt

Juniore-Wältmaischterschafte 
 Altenmarkt 2007: 2. Abfahrt, 44. Riiseslalom
 Formigal 2008: 2. Abfahrt, 4. Super-G, 8. Riiseslalom

Wältcupwärtige

Wältcupsiig

Europacup 
Disziplinewärtige:
 Saison 2006/07: 2. Abfahrt
 Saison 2007/08: Gsamtsiigeri, 1. Abfahrt, 1. Super-G, 3. Kombination, 4. Riiseslalom

Wyteri Erfolg 
 2 Schwyzer Maischtertitel (Super-G 2007 un Riiseslalom 2012)
 1 Siig im South American Cup
 2 Siig bi FIS-Ränne

Ehrige 
 Newcomer vum Johr: 2008
 Noowuchsathleti vum Johr: 2007 und 2008

Literatur

Weblink 

 Websyte vu dr Lara Gut

Fueßnote 

Alpine Skirennfahrer (Schwiz)
Wältmeischter (Ski Alpin)
Schwizer Meischter (Ski Alpin)
Tessiner
Italiäner
Liachtastääner
Schwiizer
Frau
Läbigi Person